CELEX: 32021D0730
Language: hu
Date: 2021-04-29 00:00:00
Title: Az Európai Központi Bank (EU) 2021/730 határozata (2021. április 29.) a rendszerszempontból jelentős fizetési rendszerek felvigyázásával kapcsolatos bizonyos jogköröknek a hatáskörrel rendelkező hatóság általi gyakorlására vonatkozó eljárásról és feltételekről szóló (EU) 2019/1349 határozat módosításáról (EKB/2021/19)

2021.5.5.   
               
               
                  HU
               
               
                  Az Európai Unió Hivatalos Lapja
               
               
                  L 157/7
               
            
         AZ EURÓPAI KÖZPONTI BANK (EU) 2021/730 HATÁROZATA
         (2021. április 29.)
         a rendszerszempontból jelentős fizetési rendszerek felvigyázásával kapcsolatos bizonyos jogköröknek a hatáskörrel rendelkező hatóság általi gyakorlására vonatkozó eljárásról és feltételekről szóló (EU) 2019/1349 határozat módosításáról (EKB/2021/19)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. cikke (2) bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. és 22. cikkére, valamint 34.1. cikkének első francia bekezdésére,
         tekintettel a rendszerszempontból jelentős fizetési rendszerekre vonatkozó felvigyázási követelményekről szóló, 2014. július 3-i 795/2014/EU európai központi banki rendeletre (EKB/2014/28) (1) és különösen annak 21. cikke (2) bekezdésére,
         mivel:
         
                     (1)
                  
                  
                     A 795/2014/EU rendelet (EKB/2014/28) a rendszerszempontból jelentős fizetési rendszerekre (SIPS-ek) vonatkozó felvigyázási követelményeket határoz meg. A SIPS-ek euroövezeti tagállamokban letelepedett üzemeltetőinek biztosítaniuk kell, hogy az általuk üzemeltetett SIPS megfeleljen e követelményeknek. Az e SIPS-ek felvigyázására kijelölt hatáskörrel rendelkező hatóságoknak elegendő erőforrásokkal és felvigyázási jogkörökkel kell rendelkezniük. Bizonyos ilyen jogköröket felsorol a 795/2014/EU rendelet (EKB/2014/28) 21. cikke, amelynek alapján az Európai Központi Bank (EKB) elfogadta az (EU) 2019/1349 európai központi banki határozatot (EKB/2019/25) (2), amely részletesebben meghatározza az e felvigyázási jogkörök hatáskörrel rendelkező hatóságok általi gyakorlására vonatkozó eljárást és feltételeket.
                  
               
                     (2)
                  
                  
                     A 795/2014/EU rendelet (EKB/2014/28) nemrég módosításra került annak érdekében, hogy figyelembe vegye azt, hogy meghatározott és kivételes körülmények között előnyös lehet, ha az említett rendeletben szereplő követelményeknek a rendelet 1. cikke (3) bekezdésének iii. pontjában foglalt feltételeket teljesítő SIPS-ek általi megfelelést kijelölt hatáskörrel rendelkező hatóságként két eurorendszerbeli központi bank – vagyis egy nemzeti központi bank és az EKB – felvigyázza annak érdekében, hogy hasznosítani lehessen az érintett nemzeti központi banknak a felvigyázott szervezetre vonatkozó ismereteit és azzal korábban kialakított kapcsolatát, valamint elismerésre kerüljön az EKB-nek az ilyen SIPS-ek felvigyázásában betöltött szerepe.
                  
               
                     (3)
                  
                  
                     Az (EU) 2019/1349 határozatot (EKB/2019/25) ezért módosítani kell annak pontosítása érdekében, hogy hogyan kell gyakorolni a vonatkozó felvigyázási jogköröket és hogyan kell megfelelni bizonyos eljárási vonatkozásoknak abban az esetben, amikor a 795/2014/EU rendelet (EKB/2014/28) 3. cikke (1) bekezdésének iii. pontjában foglalt feltételeket teljesítő SIPS vonatkozásában hatáskörrel rendelkező hatóságként két eurorendszerbeli központi bank kerül kijelölésre.
                  
               
                     (4)
                  
                  
                     Ezért az (EU) 2019/1349 határozatot (EKB/2019/25) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            Az (EU) 2019/1349 határozat (EKB/2019/25) a következőképpen módosul:
            
                        1.
                     
                     
                        A 2. cikk a következőképpen módosul:
                        
                                    a)
                                 
                                 
                                    A szöveg a következő (1a) bekezdéssel egészül ki:
                                    
                                       „(1a)   Amennyiben egy adott SIPS vonatkozásában a 795/2014/EU rendelet (EKB/2014/28) alkalmazásában hatáskörrel rendelkező hatóságként két eurorendszerbeli központi bank kerül kijelölésre, az érintett fizetési rendszert SIPS-ként azonosító, az említett rendelet 1. cikkének (2) bekezdése szerinti határozat kifejezett eltérő rendelkezése hiányában a következő elveket kell alkalmazni:
                                       
                                                   a)
                                                
                                                
                                                   a hatáskörrel rendelkező hatóság e határozatban foglalt hatáskörét és jogait a hatáskörrel rendelkező hatóságként kijelölt két eurorendszerbeli központi bank egyike egyedileg, vagy mindkettő együtt gyakorolhatja;
                                                
                                             
                                                   b)
                                                
                                                
                                                   a hatáskörrel rendelkező hatóságnak az e határozatban foglaltak szerinti valamely jogkör gyakorlásával összefüggésben előírt módon történő eljárásra vagy meghatározott intézkedés megtételére vonatkozó kötelezettsége azon eurorendszerbeli központi bankot terhelő kötelezettség, amely az adott jogkört gyakorolja, vagy amennyiben az adott jogkört a két eurorendszerbeli központi bank mint kijelölt hatáskörrel rendelkező hatóság együtt gyakorolja, mindkettőt terhelő kötelezettség;
                                                
                                             
                                                   c)
                                                
                                                
                                                   a hatáskörrel rendelkező hatóságként kijelölt két eurorendszerbeli központi bank egymás között koordinálja az érintett SIPS üzemeltetőjével folytatott interakciókat és hozzá intézett kéréseket;
                                                
                                             
                                                   d)
                                                
                                                
                                                   a SIPS üzemeltetőnek vagy – adott esetben – valamely független szakértőnek az e határozat alapján a hatáskörrel rendelkező hatósággal szemben fennálló kötelezettsége a hatáskörrel rendelkező hatóságként kijelölt mindkét eurorendszer központi bankkal szembeni kötelezettség, és az egyikük vagy mindkettejük e határozat szerinti kérésére adott választ mindkettőnek be kell nyújtani.”
                                                
                                             
                                 
                              
                  
         
            2. cikk
            Záró rendelkezés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2021. április 29-én.
            
               
                  az EKB Kormányzótanácsa részéről
               
               
                  az EKB elnöke
               
               Christine LAGARDE
            
         
         
            (1)  HL L 217., 2014.7.23., 16. o.
         
         
            (2)  Az Európai Központi Bank (EU) 2019/1349 határozata (2019. július 26.) a rendszerszempontból jelentős fizetési rendszerek felvigyázásával kapcsolatos bizonyos jogköröknek a hatáskörrel rendelkező hatóság általi gyakorlására vonatkozó eljárásról és feltételekről (EKB/2019/25) (HL L 214., 2019.8.16., 16. o.).